МІНІСТЭРСТВА АДУКАЦЫІ РЭСПУБЛІКІ БЕЛАРУСЬ УСТАНОВА АДУКАЦЫІ

«БЕЛАРУСКІ ДЗЯРЖАЎНЫ ТЭХНАЛАГІЧНЫ УНІВЕРСІТЭТ»

КАФЕДРА БЕЛАРУСКАЙ ФІЛАЛОГІІ

**Музыка ў камені : Нясвіжскі замак**

Выканаў:

Студэнт 1 курса ПЗІТ Шымко Аляксей Аляксандравіч

**Нясвіж - горад і раённы цэнтр**

Раённы цэнтр з найскравай гісторыяй. Горад, стагоддзямі збіраўшы ў сабе культурныя і духоўныя каштоўнасці. Такім чынам, пазнаёмімся бліжэй. Нясвіж!

Упершыню пра Нясвіж гісторыя кажа ў 15 стагоддзі. Тады ён быў толькі цэнтрам невялікай воласці. У 1492 г. становіцца ўласнасцю багатага літоўскага роду Кішак, які ў 1513-м парадніўся з яшчэ больш шляхетнымі літоўцамі - Радзівіламі, у чыіх руках статус і дабрабыт Нясвіжа імкліва расце.

**Гiсторыя Нясвiжскага замка - гэта не толькi гiсторыя каменных сцен. Цiкавым чынам тут пераплялiся чалавечыя лёсы i з цягам часу абраслi легендамi i мiфамi.**  
  
Радзiвiлы былi адным з самых магутных i ўплывовых родаў на Беларусi, у Лiтве i Польшчы. Велiзарныя багаццi былi сабраныя iмi больш чым за 300 гадоў у Нясвiжскiм замку. Першым з роду бясспрэчным гаспадаром у Нясвiжы стаў Мiкалай Радзiвiл Чорны (1515-1565), выдатны грамадскi i палiтычны дзеяч свайго часу. Ён пабудаваў тут сваю рэзiдэнцыю - драўляны замак - i заклаў пачатак бiблiятэчнага i архiўнага збору. Мiкалай Радзiвiл Чорны заснаваў таксама нумiзматычны кабiнет i загадаў зрабiць медаль са сваёй выявай, якi папоўнiў калекцыю. Пасля смерцi Мiкалая Радзiвiла Чорнага яго сын, Мiкалай Крыштоф Радзiвiл Сiротка (1549-1616), падзялiў у 1586 г. усё ўладаннi бацькi памiж сабой i братамi, стварыўшы тры буйныя ардынацыi - Алыцкую, Клецкую i Нясвiжскую. У 1583 годзе ў Нясвiжы пачалося будаўнiцтва мураванага замку пад кiраўнiцтвам iтальянскага манаха-езуiта Яна Марыi Бернардонi, якое было завершана ў 1616 г.  
  
Нашчадкi Сiроткi працягнулi традыцыю збiрання калекцый. У 30-40-я гг. ХVii ст. Альбрэхт Уладзiслаў Радзiвiл (1589-1636), сын знакамiтага Сiроткi, запрасiў у замак шэраг мастакоў, якiя пачалi ствараць галерэю партрэтаў Радзiвiлаў. У Нясвiж сцякалiся падарункi ад параднёных сем'яў, ад манархаў, якiя iмкнулiся знайсцi падтрымку ў князёў Радзiвiлаў. Маёмасць атрымлiвалi ў спадчыну, жонкi прыносiлi яе ў пасаг. Значна павялiчылiся калекцыi нясвiжскiх Радзiвiлаў пасля скарачэння сямейных лiнiй алыцкiх i бiржанскiх Радзiвiлаў.

З тыльнага боку цэнтральнага корпуса з’явілася невялікая двухпавярховая прыбудова з тэрасай і вежкамі. Цэнтральны двор замка ўяўляў сабой пляц. Абложны калодзеж, які захаваўся да нашага часу, з’яўляўся абавязковым атрыбутам замка. Усяго ў замку было 12 залаў, якія мелі назвы ў залежнасці ад аздаблення і прызначэння: Залаты, Мармуровы, Гетманскі, Блакітны, Рыцарскі, Партрэтны, Паляўнічы і іншыя. За перыяд з 1584 па 1616 гг. пры ўдзеле беларускіх і італьянскіх майстроў і з улікам апошніх дасягненняў фартыфікацыйнага мастацтва ў Нясвіжы вырас замак, апаясаны ровам і валам. Шляхам пашырэння рэчышча ракі Уша і пастаноўкі плацін, у горадзе з’явілася шэсць сажалак, якія існуюць і дагэтуль. Яны складаюць адзіную каскадную сістэму з перападамі узроўняў прыкладна ў 1 метр. Здабыты пры стварэнні сажалак грунт выкарыстоўваўся для збудавання земляных умацаванняў і асновы для ўзвядзення замка. Замкавы вал ўяўляў сабой штучна створаны насып вышынёй каля 20 метраў. Першапачаткова ўвесь вал быў абліцаваны змяшаным каменна-цаглянага мурам, а па яго кутах размяшчаліся бастыёны з гарматамі. Акрамя валоў і бастыёнаў з артылерыйскай батарэяй меўся роў, праз які быў перакінуты пад’ёмны мост. Самым старажытным будынкам на замкавай гары з’яўлялася так званая «Камяніца» з дазорнай вежай, праект якой датуецца 1582 годам.

Манументальная каменная забудова канца XVI-XVII стст. была сфарміравана замкам, брамамі, касцёламі, кляштарамі бернардынаў (1598), бернардынак (1591), дамініканаў (1672 г.); езуіцкім касцёлам Божага Цела (1593 г.) і іншымі цікавымі будынкамі. Работы па добраўпарадкаванні замка і горада працягнуў Караль Станіслаў Радзівіл, па мянушцы «Пане Каханку». Гэты чалавек увайшоў у гісторыю як самы багаты, шчадралюбны і непрадказальны прадстаўнік сямейства. «Пане Каханку» ў той жа час быў значнай палітычнай фігурай і заўзятым апанентам Кацярыны II. Гэта паслужыла прычынай 14-гадовай спасылкі ў Заходнюю Еўропу, канфіскацыі маёмасці, пазбаўлення тытулаў і рэгалій, што стала цяжкім выпрабаваннем для князя.

У цяперашні час горад з’яўляецца аб’ектам паломніцтва шматлікіх турыстаў і аматараў містыкі. Бо адна з самых знакамітых легенд, звязаных з беларускай гісторыяй, апавядае аб прывідзе Чорнай Дамы, які жыве у гэтых месцах. Гэты прывід з’яўляецца ўвасабленнем духу Барбары Радзівіл, заўчасна памерлай жонкі караля [Жыгімонта II Аўгуста](http://www.belhistory.com/sihizmund.html). Пры жыцці пагалоска прыпісвала ёй не толькі анёльскую знешнасць, але і велізарную шчадралюбнасць. Паводле сведчанняў сучаснікаў, колькасць палюбоўнікаў Барбары вылічалася дзясяткамі. Аднак закружыўшы галаву будучаму каралю, яна адначасова нажыла сабе лютага ворага ў асобе свякрухі – каралевы Боны Сфорцы, якая, калі верыць легендзе, і аддала загад атруціць небараку. З тых часоў душа Барбары блукае па калідорах замка і яго наваколлях. Захаваліся сведчанні, што нясвіжскага фантому сур’ёзна асцерагаліся нават нямецкія акупанты, якія з надыходам змяркання перыядычна ўпадалі ў стан невытлумачальнага страху і з лямантам «Шварц фраў!» Стралялі па усякай рухомай цені.

У нашы дні ў замку можна сустрэць і цалкам відавочных дам у чорных адзеннях – напрыклад, на праводзімых тут канцэртах камернай музыкі. Тэндэнцыяй новага часу стала і адраджэнне практыкі арганізацыі баляў і іншых касцюміраваных паказаў, звязаных з гістарычнай рэканструкцыяй. Увогуле, Нясвіж паволі вяртае сабе ранейшы шляхетны глянец, што, безумоўна, не можа не радаваць.



